Емили Дикинсън
„Към мен?“…

Превод от английски: Леда Милева, —

chitanka.info

— „Към мен?“

Но аз не те познавам никак —

и твоят Дом къде е?

— Аз съм Исус — последен от Юдея —

сега съм в Рая.

— Карета имаш ли да ме откараш там?

— Достатъчни са Моите ръце,

на мойта Мощ се довери.

— А аз съм Прошката.

— Но аз съм грешница.

— Съвсем съм дребна.

— Най-дребният щом дойде там,

се оценява

за най-голям.

Ела и в моя Дом се настани.

1864

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.